Թուրքիայում պատմության վերաշարադրման հերթական՝ նորագույն փուլը մեկնարկել է համեմատաբար վերջերս։ Դրա նախաձեռնողը, ինչպես որ կարելի է կռահել, իշխող Արդարություն և զարգացում կուսակցությունն է և անձամբ նախագահ Էրդողանը, որոնք, ինչպես որ այլ ոլորտներում, այստեղ ևս ստանձնել են միանձյա թելադրողի դեր։ Օսմանյան և հանրապետական պատմության տարբեր էպիզոդներ մեկնաբանվում են Թուրքիայի ներկայիս քաղաքական օրակարգի տեսանկյունից։ Ընդ որում, պատմության վերախմբագրման գործում ներգրավված են ոչ թե պրոֆեսիոնալ մասնագետները, այլև ավելի շատ մամուլն ու իշխանամերձ մտավորական կամ կիսամտավորական շրջանակները։